Title: ประกาศเทศบาลตำบลปากน้ำปราณ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับการจัดระบบข้อมูลข่าวสารส่วนบุคคลของเทศบาลตำบลปากน้ำปราณ

ประกาศเทศบาลตำบลปากน้ำปราณ

ประกาศเทศบาลตำบลปากน้ำปราณ
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับการจัดระบบข้อมูลข่าวสารส่วนบุคคลของเทศบาลตำบลปากน้ำปราณ[๑]

ด้วยพระราชบัญญัติข้อมูลข่าวสารของราชการ พ.ศ.
๒๕๔๐ มาตรา ๒๓ กำหนดว่า หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลและจัดให้มีการพิมพ์ในราชกิจจานุเบกษาโดยต้องมีการตรวจสอบแก้ไขให้ถูกต้องอยู่เสมอ
เช่น ประเภทของบุคคลที่มีการจัดเก็บข้อมูลไว้ประเภทของระบบข้อมูลส่วนบุคคล
ลักษณะของการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล
วิธีการขอให้แก้ไขเปลี่ยนแปลงข้อมูลและแหล่งที่มาของข้อมูล

เพื่อให้การดำเนินการดังกล่าวเป็นไปตามพระราชบัญญัติข้อมูลข่าวสารของราชการ
พ.ศ. ๒๕๔๐ เทศบาลตำบลปากน้ำปราณ
จึงได้จัดระบบข้อมูลข่าวสารส่วนบุคคลของเทศบาลตำบลปากน้ำปราณ อำเภอปราณบุรี
จังวัดประจวบคีรีขันธ์ ดังนี้

๑. ประเภทของบุคคลที่มีการจัดเก็บข้อมูลไว้
๑.๑ นายกเทศมนตรี รองนายกเทศมนตรี
เลขานุการนายกเทศมนตรี
๑.๒ ประธานสภาเทศบาล รองประธานสภาเทศบาล
๑.๓ พนักงานเทศบาล ลูกจ้างประจำ
พนักงานจ้างตามภารกิจ สังกัดเทศบาลตำบลปากน้ำปราณ

๒. ประเภทของระบบข้อมูลข่าวสารส่วนบุคคล
๒.๑ ทะเบียนประวัติ แฟ้มประวัติ

๓. ลักษณะการใช้ข้อมูลตามปกติ
ใช้ในการบริหารงานบุคคลของเทศบาลตำบลปากน้ำปราณ
โดยสามารถขอตรวจดูข้อมูลได้ที่ งานการเจ้าหน้าที่
สำนักปลัด เทศบาลตำบลปากน้ำปราณ

๔. วิธีการขอตรวจดูข้อมูลข่าวสารของเจ้าของข้อมูล
๔.๑
กรอกแบบลงในคำขอตรวจสอบข้อมูลข่าวสารส่วนบุคคลต่อเจ้าหน้าที่ผู้รับผิดชอบดูแลศูนย์ข้อมูลข่าวสาร
๔.๒ ผู้มีอำนาจของเทศบาลตำบลปากน้ำปราณ ได้แก่
นายกเทศมนตรีตำบลปากน้ำปราณ ผู้รักษาราชการแทน
หรือเจ้าหน้าที่ผู้รับมอบหมายให้เป็นผู้พิจารณาอนุมัติ หรืออนุมัติและเจ้าหน้าที่ผู้รับผิดชอบจะดำเนินการต่อไป

๕. วิธีการขอแก้ไขเปลี่ยนแปลงข้อมูล
๕.๑ ขอเปลี่ยนแปลงแก้ไขวันที่ เดือน ปีเกิด
ของพนักงานเทศบาลและลูกจ้างปฏิบัติตามระเบียบสำนักนายกรัฐมนตรีว่าด้วยการแก้ไข วัน
เดือน ปีเกิด ในทะเบียนประวัติข้อราชการ พ.ศ. ๒๕๔๘ ข้อ ๔ วรรค ๒
๕.๒ การแก้ไขเพิ่มเติมรายการในแฟ้มประวัติ (ก.พ.
๗) มีแนวปฏิบัติดังนี้
(๑) การผ่านการอบรม ดูงาน
และได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติม
โดยสำเนาเอกสารหลักฐานที่เกี่ยวข้อง ให้งานบริหารงานบุคคล
สำนักงานปลัดเทศบาลตำบลปากน้ำปราณ จำนวน ๑ ชุด
(๒) การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตร และสำเนาใบแสดงผลการศึกษา จำนวน ๑ ชุด
(๓) การเปลี่ยนชื่อตัว ชื่อสกุล
ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว ชื่อสกุล
พร้อมกับแนบ ทร. ๑๔ (สำเนาทะเบียนบ้าน)
(๔) การเพิ่มรายการอื่น ๆ
การเปลี่ยนสายงานข้ามสายงาน การเปลี่ยนตำแหน่ง ฯลฯ ให้ส่งสำเนาคำสั่งหรือหลักฐานอ่าน
ๆ ที่เกี่ยวข้อง จำนวน ๑ ชุด

๖. แหล่งที่มาของข้อมูล
๖.๑ เจ้าของประวัติ
๖.๒ คำสั่งบรรจุแต่งตั้ง โอน (ย้าย)
และคำสั่งอื่น ๆ ของต้นสังกัด
๖.๓ ผลการเลือกตั้งและแต่งตั้ง

จึงประกาศมาให้ทราบโดยทั่วกัน

ประกาศ
ณ วันที่ ๑๐ มีนาคม พ.ศ. ๒๕๕๒
บุญแท้
 นิลเถื่อน
นายกเทศมนตรีตำบลปากน้ำปราณ

ปริยานุช/ผู้จัดทำ
๑๔
พฤษภาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๖๖ ง/หน้า ๕/๔ พฤษภาคม ๒๕๕๒